અત્રે નોંધનીય છે કે વૈદિકની આતંકી હાફિઝ સઇદ સાથેની મુલાકાતના મુદ્દા પર આજે રાજ્યસભામાં જોરદાર હોબાળો થયો. રાજ્યસભામાં કોંગ્રેસ સાંસદ આનંદ શર્માએ વૈદિક અને હાફિઝ સઇદની મુલાકાતનો મુદ્દો ઉઠાવ્યો અને સરકારને પૂછ્યું કે આખરે તે કોની તરફથી મળવા માટે ગયા હતા. જવામાં સરકારે જણાવ્યું કે વૈદિક વરિષ્ઠ પત્રકાર છે અને તેઓ શું કરે છે, કોને મળે છે, તે તેમનો વ્યક્તિગત મામલો છે. તેમાં સરકાર કોઇ દખલગીરી કરી શકે નહીં.